ਸਿਸਵਾਂ ਡੈਮ
ਸਿਸਵਾਂ ਡੈਮ ਭਾਰਤ ਦੇ ਪੰਜਾਬ ਰਾਜ ਦੇ ਮੋਹਾਲੀ ਜ਼ਿਲ੍ਹੇ ਦੇ ਪਿੰਡ ਸਿਸਵਾਂ ਵਿੱਚ ਬਣਿਆ ਹੋਇਆ ਇੱਕ ਡੈਮ ਹੈ। ਇਹ ਚੰਡੀਗੜ੍ਹ ਦੇ ਨਜ਼ਦੀਕ ਬੱਦੀ-ਕੁਰਾਲੀ ਸੜਕ  ਉੱਤੇ ਪੈਂਦਾ ਹੈ। ਇਹ ਇੱਕ ਨੀਵਾਂ ਡੈਮ ਹੈ ਜਿਸ ਦੀ ਉਚਾਈ 24 ਮੀਟਰ ਹੈ। ਇਸ ਦਾ ਮੁੱਖ ਮੰਤਵ ਸਿੰਚਾਈ ਕਰਨਾ ਹੈ ਅਤੇ ਇਸ ਨਾਲ 950 ਹੈਕਟੇਅਰ ਰਕਬੇ ਦੀ ਸਿੰਚਾਈ ਹੁੰਦੀ ਹੈ।। ਇਸ ਡੈਮ ਵਿੱਚ ਲਗਭਗ ਸਾਰਾ ਸਾਲ ਕਾਫ਼ੀ ਪਾਣੀ ਰਹਿੰਦਾ ਹੈ ਅਤੇ ਇੱਥੇ ਹਰ ਸਾਲ ਕਾਫ਼ੀ ਪ੍ਰਵਾਸੀ ਪੰਛੀ ਆਉਂਦੇ ਹਨ।

ਪ੍ਰਵਾਸੀ ਪੰਛੀ
ਇਸ ਡੈਮ ਤੇ ਸਰਦੀਆਂ ਵਿੱਚ ਵੱਡੀ ਗਿਣਤੀ ਵਿੱਚ ਪ੍ਰਵਾਸੀ ਪੰਛੀ ਆਉਂਦੇ ਹਨ। ਇਹਨਾਂ ਵਿੱਚ ਵੱਡੀ ਗਿਣਤੀ ਵਿੱਚ ਮੁਰਗਾਬੀਆਂ (lesser whistling ducks), ਜਲ ਕਾਂ (Cormorants), ਆਦਿ ਅਤੇ ਕਈ ਹੋਰ ਪ੍ਰਜਾਤੀਆਂ ਸ਼ਾਮਲ ਹਨ।

ਸੈਰ ਸਪਾਟਾ ਕੇਂਦਰ ਵਜੋਂ ਵਿਕਸਤ ਕਰਨ ਦੀ ਯੋਜਨਾ 
ਇਹ ਖੇਤਰ ਸੁਖ਼ਨਾ ਝੀਲ ਵਾਂਗ ਪਹਾੜੀਆਂ ਨਾਲ ਘਿਰਿਆ ਹੈ ਅਤੇ ਕਾਫੀ ਵੱਡੀ ਜਲਗਾਹ ਵੀ ਹੈ ਇਸ ਲਈ ਇਸਨੂੰ ਸੈਰ ਸਪਾਟਾ ਅਤੇ ਸੈਲਾਨੀ ਕੇਂਦਰ ਵਜੋਂ ਵਿਕਸਤ ਕਰਨ ਦੀਆਂ ਕਾਫੀ ਸੰਭਵਨਾਵਾਂ ਹਨ। ਰਾਜ ਸਰਕਾਰ ਦੀ ਇਸਨੂੰ ਅੰਤਰ ਰਾਸ਼ਟਰੀ ਸੈਰ ਸਪਾਟਾ ਕੇਂਦਰ ਵਜੋਂ ਵਿਕਸਤ ਕਰਨ ਦੀ ਯੋਜਨਾ ਹੈ।

ਫੋਟੋ ਗੈਲਰੀ

ਹਵਾਲੇ

ਪੰਜਾਬ ਦੇ ਡੈਮ
ਭਾਰਤ ਦੇ ਡੈਮ
ਡੈਮ
ਪੰਜਾਬ ਦੀਆਂ ਜਲਗਾਹਾਂ
ਪੰਜਾਬ ਵਿੱਚ ਪ੍ਰਵਾਸੀ ਪੰਛੀ
ਪ੍ਰਵਾਸੀ ਪੰਛੀ
ਪੰਜਾਬ ਦੀਆਂ ਜਲਥਾਵਾਂ